# Handlingsplan 2015 – 2016 for Forskerforbundets bibliotekforeningen (FBF)

I den kommende perioden vil FBF særlig konsentrere seg om følgende saker:

## Lønns- og arbeidsforhold

• Være kompetansebase og informasjonskanal angående bibliotekfaglige spørsmål for Forskerforbundet på ulike nivå   
• Gi innspill og arbeide videre for utvikling av bibliotekarlønnsplanen   
• Gi råd og veiledning til medlemmene, lokallag og Forskerforbundet sentralt i lønnsspørsmål   
• Videreutvikle og samkjøre med medlemmene og FF sentralt om bruk og utvikling av FBFs lønnskriterier

## Organisasjon og medlemsutvikling

• Ha flere medlemsmøter i perioden   
• Ha et eller to OU-seminarer for medlemmene i perioden   
• Være nettverk og identitetsbærer for bibliotekmedlemmer i Forskerforbundet   
• Markedsføring og rekruttering til Forskerforbundet og FBF ved b.l.a. vervekampanje for studentmedlemmer ved Høgskolen i Oslo og Akershus

## Utdanningsforhold

• Følge med i utviklingen av utdanningstilbudene innen bibliotek- og informasjonsfag ved kontakt med utdanningsinstitusjonene i Oslo og Tromsø

## Informasjon

• Utvikle og vedlikeholde FBFs nettsider og Facebook side med oppdatert informasjon for medlemmene, Forskerforbundet lokalt og sentralt og de andre fagpolitiske foreningene   
• Sende ut informasjon til medlemmene via FBFs postliste   
• Utvikle og vedlikeholde FBFs og Forskerforbundets lenkesamling om Open Access

## Samarbeid

• Fortsette samarbeidet med arkivarene og den administrative foreningen (FFTA) i Forskerforbundet ved å ha felles fagpolitiske styre- og medlemsmøter samt seminarer  
• Ha kontakt med Universitets- og høgskolerådets bibliotekutvalg (UHR-B) om saker som angår fag- og forskningsbibliotekene   
 • Ha jevnlig samarbeidsmøter med Norsk bibliotekforening (NBF) og Norsk fagbibliotekforening (NFF) samt andre bibliotekorganisasjoner i regi av Bibliotekparaplyen   
• Fortsette samarbeidet med andre fagpolitiske foreninger i Forskerforbundet ved felles styreseminarer   
• Jobbe aktivt med fokus på Nasjonalbiblioteket når det gjelder oppgaver som berører fag- og forskningsbibliotekene ved å søke om midler til et aktuelt seminar

## Andre saker

• Følge opp UH-bibliotekene ved sammenslåing og utvidet samarbeid (SAK) mellom institusjonene   
• Følge opp hva som skjer med fag- og forskningsbibliotekene i KD i forhold til omorganisering av nasjonale oppgaver  
• Overvåke utviklingen innen opphavsrett og eventuelle konsekvenser for bibliotekenes oppgaver som for eksempel digitalisering og fjernlån   
 • Følge opp Open Access (OA) problematikken både nasjonalt og internasjonalt   
• Følge opp saken med utvikling og innføring av nytt biblioteksystem for bibliotekene   
• Følge opp CRIStin (Current Research Information System in Norway) når det gjelder forskningsdokumentasjon, lisensiering og Open Access publisering